জানা যায়, জেলার সদর দক্ষিণ উপজেলার রামচন্দ্রপুর নুরানী মাদ্রাসার প্রথম শ্রেণীর ছাত্র সোহেল। মাদ্রাসার শিক্ষক মাওলানা ওজায়েফা গত ৫ দিন যাবত্ সোহেলকে বিভিন্নভাবে নির্যাতন করে শেকল দিয়ে বেঁধে একটি কক্ষে  আটকে রাখে। কিছু ছাত্রের সহায়তায় সোহেল সোমবার মাদ্রাসা থেকে পালিয়ে আসে। এই ঘটনায় সোহেলের বাবা হানিফ বাদী হয়ে সদর দক্ষিণ থানায় নারী ও শিশু নির্যাতন আইনে একটি মামলা দায়ের করেছেন। এ ব্যাপারে সদর দক্ষিণ মডেল থানার ওসি জসিম উদ্দিন জানান, মামলা দায়েরের পর পুলিশ অভিযুক্ত মাওলানা ওজায়েফাকে গ্রেফতারে অভিযান শুরু করা হয়েছে।